Dobrý deň,

touto cestou Vás chceme požiadať o vypracovanie cenovej ponuky na zákazku súvisiacu s uzatvorením rámcovej dohody o poskytovaní služieb týkajúcich sa servisu a správy výpočtovej techniky, komunikačnej, telekomunikačnej a bezpečnostnej techniky a konzultácií pri výbere techniky a poradenskej činnosti pre Spojenú školu v Ivanke pri Dunaji, SNP 30, 900 28.

Predmetom zmluvy by boli najmä tieto úkony:

* technická podpora formou telefónu, SMS a e-mailu, prípadne ticketovacieho systému pre prípad technického výpadku s odozvou do 48 hodín a začatím prác na odstránení technického výpadku do 72 hodín
* dohľad nad chodom internej dátovej siete, správa routrov, switchov, AP, metalickej a optickej siete, nahlasovanie výpadkov dodávateľom dátových a telekomunikačných služieb a následná komunikácia
* dohľad nad chodom hardvéru ako sú servery, počítače, smartfóny, kamerový systém, telefónne systémy a periférne zariadenia
* kontrola funkčnosti a inštalácia aktualizácií pre operačné systémy, používaný softvér a firmware/bios pre hardvér
* servis vzdialenou správou
* servis fyzický
* profylaktika PC a zariadení siete
* zálohovanie
* Inštalácia hardware a software
* inštalácia dátových rozvodov a sietí a ich údržba
* hotline
* konzultácie a poradenstvo pri výbere a dodávke nového softvéru a hardvéru
* komunikácia s IT oddeleniami ďalších dodávateľov a partnerov ako napríklad Microsoft, BSK a podobne.
* správa licencií
* evidencia hardware a software
* iné činnosti podľa požiadaviek obstarávateľa

Predpokladaná maximálna hodnota zákazky na poskytnutie služieb počas platnosti rámcovej dohody je stanovená vo výške 69.000,- Eur bez DPH.

Rámcová dohoda na poskytnutie služieb sa uzatvorí na určitý čas rovnaký alebo kratší ako 48 mesiacov.

Predmetom cenovej ponuky uchádzača je:

|  |  |  |
| --- | --- | --- |
| **Služba/Úkon** | **Cena bez DPH** | **Cena s DPH** |
| Servisné práce na počítačoch a štandardných periférnych zariadeniach (tlačiarne, kopírky, myšky, klávesnice, monitory...) | XX€/hodHodinová tarifikácia | XX€Hodinová tarifikácia |
| Servisné práce na špecifických periférnych zariadeniach (dataprojektory, interaktívne tabule, dochádzkové systémy) | XX€/hodHodinová tarifikácia | XX€Hodinová tarifikácia |
| Servisné práce na počítačovej sieti (Switche, Routery, AP, kabeláže....) | XX€/hodHodinová tarifikácia | XX€/hodHodinová tarifikácia |
| Servisné práce na serveroch, NAS, LUN a pod. | XX€/hodHodinová tarifikácia | XX€/hodHodinová tarifikácia |
| Doprava | XX€Za každý individuálny výjazd | XX€Za každý individuálny výjazd |
| Poradenstvo pri výbere HW/SW, dodávateľa, administratívna činnosť a ďalšie činnosti | XX€/hodHodinová tarifikácia | XX€/hodHodinová tarifikácia |

Kritériom na hodnotenie ponúk bude cena – najnižšia cena v EUR s DPH.

Cenovú ponuku požadujeme predložiť do 18.03.2022, do 12.00 hod. elektronicky na mailovú adresu: Juraj.Mudroch@ssivanka.sk.

Výsledok z prieskumu trhu alebo predloženej cenovej ponuky nezakladá povinnosť verejnému obstarávateľovi uzatvoriť zmluvu alebo uplatniť objednávku u uchádzača, ktorý predložil najlepšiu cenovú ponuku.